Rusiyanın əzəmət və qüdrət ehtirası: Ruslar buna nəyi qurban veriblər? –TƏHLİL\n14 June 2015 - 20:09\nNüfuzlu Karnegi Fondu Rusiyada daxili siyasi vəziyyəti və Moskvanın dünya liderliyi uğrunda apardığı siyasəti təhlil edən məqalə hazırlayıb.\nStrateq.az Karnegi Fondunun Moskva Mərkəzinin həmin təhlilini oxucularına təqdim edir:\n“Futbol üzrə dünya çempionatını Rusiyadan geri almaq istəyirlər. Təkcə geri almaq deyil, həmçinin onu ləkələmək, qaralamaq istəyirlər”. Prezident Putin FİFA-dakı rüşvət qalmaqalını məhz belə qəbul edib. Rusiya FİFA-a ilə bağlı Sürixdə baş verən hadisədə özünə qarşı bir deyil, iki təhlükəni gördü.\nOnlardan biri fərdidi: “Ruslar və ərəblər, guya, afrikalılara və ingilislərə rüşvət veriblər, İsveçrə isə onları ABŞ-da mühakimə etmək üçün həbs edib”. Bu o deməkdir ki, bizim hər birimizi istənilən yerdə, istədikləri vaxt həbs etmək mümkünüdür. Nə isveçrə saatlarının, nə də banklarının arxasında gizlənmək olmayacaq.\nDigəri isə ictimai təhlükədir: “Yenə bizim bayramımızı pozmaq istəyirlər”. Putin artıq bir neçə dəfə incik halda Soçi Olimpiadasının diskreditə edilməsini “koordinasiya olunan kampaniya” adlandırmışdı və bunun ABŞ tərəfindən edildiyini vurğulamışdı.\nYalnız Rusiya nəsə böyük, ümumdünya əhəmiyyətli, nəhəng mərasimləri bayram etmək istəyir.\nMoskva bununla bütün dünyaya təşkil etdiyi nəhəng təntənəni nümayiş etdirməklə, özünün rəhbərlik etdiyi tədbirləri dünyaya təqdim etmək, insanlara göstərmək niyyəti güdür: bunun üçün heç bir ölkənin etmədiyi Olimpiada atəşfəşanlığına əl atır, dünyada heç kəsin etmədiyi “Avroviziya”nı keçirir, ingilisin, amerikalının, polyakın məəttəl qaldığı, dünyanın lap o başına qədər çatan çempionat keçirmək istəyir…\nPutinin andiçmə mərasimi müxalifətin Bolotnaya meydanındakı çoxminli etiraz aksiyası ilə yadda qaldı. Əhvalı pozulmuş Putin andiçmə mərasimində yalnız bir prinsiplə hərəkət edirdi: “Siz ki mənim bayramımı belə korladınız, mən də sizin həyatınızı korlayacağam!”.\nOna isə rus triumfu kimi təqdim olunan Soçi Olimpiadası əvəzinə, dünyaya antirus bayramı olmuş Maydanı göstərdilər.\nBəziləri guman edir ki, Putin Krımı ələ keçirməklə spontan hərəkət etməyib.\nXaricdən baxdıqda, futbol çempionatını Moskvanın əlindən almaq ədalətli görünür. Amma məsələ heç də bu qədər sadə deyil. Bu çempionat bir sıra suallara cavab verəcək: Krımın yerində nə olacaq? Krımı nə əvəz edəcək?\nRusiyanın əzəməti barədə iddiaları nə ilə razı salmalı? 10 il əvvəl Rusiyaya digər ölkələrin qorxduğu, qüdrətli dövlət kimi hörmət qoyulduğuna əhalinin 47 faizi inanırdısa, indi bu, əhalinin 70 faizini təşkil edir. 2005-cü ildə bu, cəmi 30 faiz idi.\nQeyd etməliiyk ki, rus çarlığının hazırkı belə uzunmüddətli olmasında ölkədaxili ictimai rəy mühüm rol oynayıb. Bu ictimai rəy isə xalqla hakimiyyət arasında bağlanmış qeyri-rəsmi müqavilədir.\nçoxları, yəqin ki, yeni “soyuq müharibə”nin əvvəlkindən öz qeyri-adi dərəcədə yüngüllüyü ilə seçildiyini sezə bilib. İndi Moskva “mühairbə” sözünü açıq-aşkar işlədir: “Müharibə lazımdır! Ana Vətən! Amerikoslar lap qudurublar! Hara gəldi soxulurlar! Bizə heç nə saxlamrlar. Bəlkə, elə birbaşa gücümüzü göstərməklə onları öz yerində oturdaq, Günəş altında yerimizi tutaq?!”.\nYerigəlmişkən, bir yunan solçu deputatın mötəbər məclislərin birində dediyi sağlıq kimi: “Qara qüvvələr 3-cü dünya müharibəsi hazırlayır, içək o sağlığa ki, yenə də qələbə Moskvada qeyd olunsun”.\nBu sağlığa içməyə kimsəni tapmağın mümkün olacağı hələ naməlumdur. Amma bu əhvalı bölüşmək üçün kimlərsə var. Sosioloqlar müəyyən ediblər ki, Rusiyada əhalinin yarısı Ukraynadakı müharibənin Qərblə müharibəyə çevriləcəyindən ehtiyatlanır, digər yarısı isə bundan qorxmur. Gənclərin 40 faizi bu müharibənin əleyhinədir, 3 faizi isə Rusiyanın Qərbə qalib gələcəyinə əmindir.\nDaha maraqlı bir detal da ortadadır: Putinin Krım böhranının qızğın vaxtında dediyi “atom silahı döyüş hazırılığna gətirilib” sözləri rəyi soruşulanların 47 faizində qorxu yaratmayıb. “Qorxanlar azlıqdadır”, – deyə sosioloq şikayətlənib.\nSSRİ minlərlə tank istehsal edə, SS-20 raketlərini özünün Avropa hissəsində yerləşdirə bilirdi. Amma Sovet İttifaqını idarə edən qocalar heç vaxt müharibə haqqında belə asanlıqla çərənləmzdilər. Sovet təbliğatçısı heç vaxt deməzdi ki, “Biz Amerikanı radiaktiv kül təpəsinə çevriə bilərik”. O deyərdi: “Dünyada o qədər nüvə silahı yığılıb ki, insanlıq Yer kürəsini radiaktov küllüyə çevirə bilər”.\nSovet məktəblisi siyasi informasiyalarda, ilk növbədə, bunu öyrənirdi – nüvə müharibəsində qalib yoxdur. Bayram konsertində isə yer kürəsini kövrək şüşə kimi göstərirdilər.\nMəsələ təkcə sovet rəhbərliyinin məsuliyyətində deyildi. Doğrudur, bu məsuliyyət, həqiqətən, dünyada sülhün taleyini həll edirdi. Amma əsas məqam böyük müharibənin qoyduğu travmada idi – 1941-ci ildə Qərbdən SSRİ-yə hucum edilmişdi, onlar Moskvaya qədər gəlib çıxaraq Volqaya doğru xeyli irəliləmişdilər, 30 milyon insan qurban getmişdi. Böyük qurbanlardan sonra SSRİ rəhbərliyi sovet xalqına bunun bir daha təkrar olunmayacağını vəd etmişdi. Amma bunun üçün dözmək lazım gələcəkdi. Ola bilsin, nəsə çatmayacaq, hər şeyi əldə etmək çətin olacaq, amma daha heç kim sizin yaxınlarınızı və doğmalarınızı öldürməyəcək.\nMüharibədən sonrakı dövrün ictimaiyyətiylə hakimiyyət arasında bağlanmış bu müqavilənin kökündə sülh dururdu: “Biz öz firavanlığımızı, azadlığımızı qurban verməyə hazırıq, təki müharibə olmasın”.\nBaşqa sözlə desək, sovet vətəndaşları öz azadlığını və yaxşı yaşamaq istəyini sülhlə dəyişməyə razılaşmışdı. Hətta Əfqanıstandakı lokal müharibə belə, bu müqavilənin ciddi pozulması idi. Məhz buna görə, əfqan müharibəsi SSRİ-nin çökməsində mühüm detal sayılır.\nMal-ərzaq sahəsində qıtlıq, defisit, fikir azadlığı sahəsində bütün çətinliklər qalırdı, amma doğma və yaxınların müharibədə həlak olanlarının cəsədləri gəlirdi. Hakimiyyət çətinlik və qeyr-azadlığı onun əsas mənasından məhrum etdi.\nBax, buradan qol çəkin\nO vaxtdan etibarən, xalqla hakimiyyət arasında bu qeyri-rəsmi anlaşma bir neçə dəfə dəyişdi. SSRİ-nin dağıdılması hesabına Qərb həyat tərzində yaşamaq vədi müxtəlif səbəblərdən alınmadı. Əksinə, bu, xalq tərəfindən müqavilənin pozulması, böyük aldanış epoxası kimi qəbul edildi. Biz öz ölkəmiz\ndən, onun əvvəlki formasından, sərhədlərindən imtina etdik ki, qərb həyat tərzini əldə edək, bu dünyanın bir hissəsi olaq. Bəs, hanı bunlar?!\nƏgər “soyuq müharibə” zamanı sovet insanı ABŞ-a qarşı dururdusa, yenidənqurma zamanında bütün dünyadakı sülhün xətrinə onunla barışdı. İndi onun maddi problemlərindən savayı, böyük, qüdrətli ölkələrin bərabərlik hissi qalmışdı.\n90-cı illərdə maddi çətinliklər qalsa da, bu bərabərlik hissini itirməyə başladı. Yeltsinin son, Putinin ilkin dövrlərinin xalqla müqaviləsi belə idi: Qoy kimsə bu 3-sü dünyaya xas olan çirkli, darıxdırıcı, axmaq, heç kimə lazım olmayan siyasəti götürüb, əvəzində bizə dünyanın böyük, birinci, təmiz və utandırıcı olmayan ölkəsini versin! Başqa sözlə desək – maddi rifah əvəzinə, azadlıq…\nBu müqavilənin böyük hissəsi yerinə yetirildi. Elə ilk plana gözlənilmədiyi halda, nəhənglik mövzusu çıxdı. Qüdrətli dövrün itirilməsi və onu tezliklə geri qaytarmaq arzusu hazırda rusların ən incə və gərgin yeridi.\nHazırda xalqla hakimiyyət arasında bağlanmış qeyri-rəsmi müqavilənin şərti belədir: sosial firavanlıq və azadlıq ideyası qüdrətli və böyük ölkə olmaq arzusu ilə dəyişdirlib. Nəhənglik, həmçinin özünə müharibə imkanını da daxil edib. Məhz buna görə, cəmiyyət belə militarist əhvaldadır. Buna görə, müharibə qorxusu Brejnev-Andropov dövründə olduğundan azdır.\nQüdrətli olmağa tələbatın haradan və niyə məhz indi yarandığı barədə nəsə demək çətindir. Ola bilsin ki, əvvəlki müqavilə sona qədər yerinə yetirilməyib: rus insanı yaxınlaşsa da, tamam-kamal qərb həyat tərzinə keçə bilmədi. İqtisadi artım ləngidi.\nBəlkə də işin bir səbəbi maddi tələbatdadır: ilkin maddi tələbatlar, pis-yaxşı, ödənilirdi və xalq daha yüksək missiya barədə düşünməli olub. Rus xalqı üçünsə bu, adi bir işdir: 70 il bəşəriyyətin avanqardı olasan və birdən heç nə… Darıxdırıcıdır. Amma axı o, xeyirxahlıq və nur mücəssəməsidir.\nBəlkə də azadlığı maddi rifahla dəyişməklə biz səhv etmişik. İndi bu, bizə əzab verir. Bəlkə də Qərbi müxtəlif terminlərlə ittiham etmək arzusu burdan doğur: “Onlar da orada, Amerikada qul rejimindədirlər -tolerantlığın, geylərin, rəngli dərilərin, korporasiyaların itaətindədirlər”.\nAzadlığı qurban verməklə əldə etdikləri yaxşı rifahı digərlərinin hesabına kompensasiya etmək ehtirası doğub – “Bəli, biz daha yaxşı yaşamağa başlamışıq, amma bunun üçün hüquqlarımızı qurban verməyə razı olmuşuq. Amma siz pis yaşamırsınız, hələ üstəgəl bunu üçün heç nəyinizdən keçməmisiniz. Elə isə, zəhmət çəkin, rahatlığınızdan keçin”.\nQaqarin necə dözürdü?\nGeridə qalmış ölkədə qüdrətli və nəhəng olmaq – hakimiyyət üçün çox əlverişli istəkdir. Xüsusi ilə bu istəyi təkzib ruhu ilə şişirdəndə… Bu zaman o, özünün imkanları ilə deyil, digərlərinin əməyinin inkar olunması postulatı üzərində formalaşır. Sənin hara gəldiyin mühüm deyil – əsas odur ki, digəri dolaşıb qalsın. Sənin inəyinin nə qədər süd verməsi vacib deyil, əsas odur ki, qonşunun inəyi yerli cins deyil və əvvəl-axır partlamaya düşəcək, şaxta vuracaq, kor olacaq, canavarlar yeyəcək…\nBu qüdrət və əzəmət nədədir? Qərbdə olduğu kimi yaşamamaqda. Hətta belə demək olar: “Necəyiksə, hər halda Qərbdə olduğu kimi deyil”. Əfqanıstanda taliblər əbada gəzir, torpaq daxmalarda yaşayır, suyu kəhrizdən gətririr, onunla yuyunur, dağ cığırları ilə gəzirlər. İŞİD ərazisində yaşayanlar musiqi dinləməyə belə cəsarət etmirlər, küçəyə çıxmırlar, hamı kimi geyinmirlər, hamı kimi baxmırlar… Bütün dünya onları görəndə, dəhşətə gəlir. Amma hər iki tərəf öz əzəmətlərinin qoyununda gəzirlər.\nRusiyada Qərb sanksiyalarının əks effekt verməsi üçün hər cür imkan var. Buradakı mərhumetmələr bu əzəmətin bir əlaməti kimi qəbul edilə bilər. Son 70-80 ildə biz nəsə əzəmətli, böyük bir iş görəndə, həmişə çox çətin yaşamışıq. Müharibədə qalib gəlmişik, ölkəni bərpa etmişik, kosmosu fəth etmişik, nəhəng zavodlar tikmişik, kolxoz qurmuşuq… Hamısında həyat çox çətin olub. Amma biz sadə istehlakçı olanda, nəsə istehsal edəndə, gətirəndə, alış-veriş üçün gedən zaman, bəyəm, biz mühüm iş görmürük? Kollektiv şüurun buludlarında nəhənglik və onun artıqlığı arasında əlaqə yoxa çıxır.\nNəhənglik iddiası təkcə hərbi baxımdan təhlükəli deyil. Həm də ona görə qorxuludur ki, onun həqiqiliyini yoxlamaq çox çətin olur. Deməli, həm də bu əzəmətə asanlıqla aldanmaq olar. Müasir dünyada bu, hər yedə baş verir. (Talibləri xatırladıq artıq). Rusiyanın da özünəməxsus təcrübəsi var: 70 il ərzində saqqallı almanın arxiv elmini təəccüblənmiş dünyaya təlim etdik. özümüz də bu rahat olmayan pozada yaşamağa cəhd göstərdik.\nDaxili ixtiraların əsasında dünyada real qüdrət qurmaq mümkün deyil: vahid seksual oriyentasiya uğrunda mübairzə, Ukrayna faşizmi ilə vətən müharibəsi, öz sivilsizasiyanda bişməklə buna nail olmaq mümkün deyil. Dünya bunu anlamayacaq.


Nur-az.com - Kreditə görə özünü yandıran şəxsdən yeni\nKreditə görə özünü yandıran şəxsdən yeni\nNoyabrda ayının 23-də metronun "Azadlıq Prospekti" stansiyasının yaxınlığında üzərinə benzin törərək özünü yandıran Naxçıvan sakini, 1981-ci il təvəllüdlü Malik Abbas oğlu Hüseynovdan xəbər var. Onun vəziyyəti yaxşılaşıb, hazırda müayinəsini palatada davam etdirir. Criminal.az xəbər verir ki, bu barədə ans press-ə Respublika Yanıq Mərkəzindən bildiriblər. Verilən məlumata görə, Malik Hüseynovun səhhətində son günlər müsbətə doğru irəliləyiş hiss edilib və buna görə də o, palataya köçürülüb:\n"Düzdür onun yaraları hələ də ağırdır. Ancaq onun yemək yeməsi, su içməsi bərpa edilib. Bütün bu irəliləyişləri nəzərə alan həkimlər onun palataya köçürülməsinə icazə verdi. Onun səhhəti hər gün biraz daha yaxşılaşır", - deyə xəstəxanadan bildirdilər.\nXatırladaq ki, noyabr ayının 23-də metronun "Azadlıq Prospekti" stansiyasının yaxınlığında Naxçıvan sakini, 1981-ci il təvəllüdlü Malik Abbas oğlu Hüseynov üzərinə benzin törərək özünü yandırıb. O, dərhal ətrafdakı insanların köməyi ilə xəstəxanaya çatdırılıb. Xəstəxanada yaralıya yuxarı ətraf və nəfəs yollarının 3-4-cü dərəcəli yanığı diaqnozu qoyulub. Hadisədən sonra xəsarət alan şəxsin anası Səkinə Hüseynova müsahibəsində bildirib ki, oğlu özünü banka olan borcunu ödəyə bilmədiyi üçün yandırıb: "Malik bu ilin yanvar ayında morqlardan meyit daşımaq üçün özünə avtomobil aldı. O, həmin maşının sahibinə 9 min manat məbləğində nağd ödəniş edib və qalan məbləği bank vasitəsi ilə ödəməyi qərara alıb. Bunun üçün də "Muğanbank" ASC-dən 5000 manat məbləğində kredit götürüb.\nManat devalvasiyaya uğrayana qədər oğlum pulu normal şəkildə ödəyirdi. Ancaq dollar bahalaşmasından sonra ödəniş etməyi bir az çətinləşdi. Son iki ayda isə ümumiyyətlə ödəniş edə bilmədi. Buna görə də, maşın axtarışa verilərək onun əlindən alınıb".


“Metro, restoranlar, ticarət mərkəzləri yenidən bağlana bilər”\n12 Avqust 2021, 11:57\n“Yoluxanların artmasının əsas səbəbi yumşalmaların hesabınadır”.\nTİA.AZ xəbər verir ki, bunu Milli.az-a açıqlamasında ATU-nun Tədris Cərrahiyyə Klinikasının Yoluxucu xəstəliklərə nəzarət şöbəsinin müdiri Sədrəddin Atakişiyev deyib.\nO bildirib ki, mütləq qoruyucu maskalardan istifadə olunmalıdır, sosial məsafə gözlənilməlidir:\n“Son zamanlar toyların həddindən çox olması, insanların dəniz kənarında, ictimai iaşə müəssisələrində bir yerdə toplaşması hava damcı yolları infeksiyasının yoluxma imkanını asanlaşdırır. Onun hesabına da xəstəlik daha çox artır. Əgər ümumi yoluxma, həm də ağır formada xəstəliyi keçirənlərin sayı artarsa, məcbur qapanmalara gediləcək. Amma yoluxma sayı nisbətən zəifləsə, eləcə də insanların vaksinasiyaya cəlb olunmasında ciddi bir artım müşahidə olunarsa, düşünürəm ki, ciddi bir qapanmadan söhbət getməyəcək. Qapanma olarsa, yenə də insanların çox toplaşdığı sahələrdə onların sayını azaltmaq məqsədi ilə xəstəliyin yayılma mexanizminin qarşısını almaq olar. Harada daha çox insan varsa, – metroların bağlanması, ictimai iaşə müəssisələrinin bağlanması nəzərdə tutula bilər.\nMetro insanların ən çox kütləvi istifadə etdiyi nəqliyyat vasitəsi olduğuna görə və orada insan tutumu daha çox olduğuna görə ehtimal olunur ki, xəstəliyin yayılma ehtimalı metroda daha çoxdur. Yenə də insanlara müraciət edərək deyirik ki, hər ehtimala qarşı, hələlik xəstəlik aramızdadır.\nOna görə də qoruyucu maskalardan istifadə olunmalıdır, sosial məsafə gözlənilməlidir. Bu qaydalar əgər gözlənilərsə, yoluxma belə artmaz. Amma bütün dünyada vəziyyət eynidir. Elə düşünürəm ki, yaxın bir müddətdə vaksinasiya olunmuş insanlar hesabına və eləcə də xəstələnənlər hesabına, – onlarda da anti-cisimlər yarandığına görə yoluxanların sayı müəyyən müddətdən sonra azalacaq”\n20, Sentyabr - 09:56707\n20, Sentyabr - 09:47423


Gəncləri müstəqillik gününü birgə qeyd ediblər FOTOLAR | Sia.az\nGəncləri müstəqillik gününü birgə qeyd ediblər FOTOLAR\nCəmiyyət - 13.10.2016 19:20 - Oxunma sayı: 2034\nAzərbaycan Respublikasının dövlət müstəqilliyinin 25-ci ildönümü münasibətilə Yeni Azərbaycan Partiyası (YAP) Nizami və Qaradağ rayon təşkilatlarının fəal gənclərinin təşəbbüsü ilə silsilə tədbirlər keçirilib. YAP Qaradağ rayon təşkilatının bir qrup gənc fəalı YAP Nizami rayon təşkilatının qonağı olub.\nRayon təşkilatının qərargahında gənclərlə keçirilən görüşdə çıxış edən YAP Nizami rayon təşkilatının sədri, Milli Məclisin deputatı Sədaqət Vəliyeva Azərbaycan Respublikasının dövlət müstəqilliyi haqqında Konstitusiya Aktının qəbul olunmasının ildönümünün hər bir azərbaycanlının böyük fəxrlə qeyd etdiyi tarixi hadisə olduğunu bildirib.\nMilli Məclisin deputatı bu bayramın Azərbaycanla yanaşı, dünyanın bir çox ölkələrində də qeyd edildiyini söyləyib. Qeyd olunub ki, Azərbaycan xalqının ikinci dəfə müstəqilliyini elan etməsi bir əsrdə xalqımızın siyasi tarixində yaşadığı ikinci ən parlaq qələbə idi. Müstəqilliyimizin ilk illərində xalqımız dünyaya bəxş etdiyi Dahi İnsan, böyük vətənpərvər Şəxsiyyət Heydər Əliyev kimi görkəmli bir siyasətçinin siyasi hakimiyyətə gətirilməsi tələbi ilə ayağa qalxdı və buna nail oldu. "Müstəqilliyimiz dönməzdir, əbədidir" deyən Ulu Öndər Heydər Əliyevin Azərbaycanın qüdrətli dövlətə çevrilməsinə yönəlmiş müdrik siyasəti bu gün Prezident İlham Əliyev tərəfindən uğurla davam etdirilir. Azərbaycan gündən-günə daha da güclənir, qüdrətlənir. Son illərdə Azərbaycanın iqtisadiyyatında, hərbi quruculuğunda, elm, mədəniyyət, səhiyyə, təhsil, idman, insanların sosial müdafiəsi sahələrində böyük uğurlar əldə edilib.\nYAP Siyasi Şurasının üzvü, partiyanın Qaradağ rayon təşkilatının sədri, Milli Məclisin deputatı Aydın Hüseynov da dövlət müstəqilliyinin möhkəmləndirilməsində, əbədiliyinin və dönməzliyinin təmin edilməsində müasir müstəqil Azərbaycanın memarı və qurucusu, Ümummilli Lider Heydər Əliyevin əvəzsiz tarixi xidmətlərini xatırladıb.\nQeyd edilib ki, 1990-cı illərin əvvəllərində dövlət müstəqilliyimizə əngəl törədəcək xeyli hadisələr baş verib, lakin Azərbaycan xalqı bu çətinliyin öhdəsindən gələ bilib. Ümummilli Lider Heydər Əliyev siyasi hakimiyyətə qayıtdıqdan sonra Azərbaycan bütün istiqamətlərdə sürətli inkişaf yoluna qədəm qoyub, xarici ölkələrlə bir çox sahələrdə müqavilələr imzalanıb. Ulu Öndər tərəfindən aparılan məqsədyönlü siyasət nəticəsində Azərbaycan beynəlxalq arenada layiqli yerini tutub. Ümummilli Lider Heydər Əliyevin ölkəmizin inkişafı sahəsində başladığı nəhəng işlər, möhtəşəm layihələr bu gün onun layiqli davamçısı Prezident İlham Əliyev tərəfindən uğurla davam etdirilir.\n"Son on üç ildə Prezident İlham Əliyevin yürütdüyü uğurlu siyasət nəticəsində Azərbaycan misli görünməmiş inkişafa nail olub, dünyada nüfuzlu dövlətə çevrilib. Azərbaycan xalqı, vətəndaş cəmiyyəti Prezident İlham Əliyevin ətrafında sıx birləşib. Bu, sentyabrın 26-da keçirilən ümumxalq səsverməsində də sübuta yetirilib", - deyə A. Hüseynov əlavə edib.\nGörüşdən sonra gənclər SOCAR Ekologiya İdarəsinin "Ekoloji park"ına ekskursiya ediblər.\nƏvvəlcə gənclər ağac əkiblər, sonra açıq havada gəzinti zamanı Eko-parkın tarixçəsi, yaradılma məqsədi, parkın istehsalat sahələri, infrastrukturu, quraşdırılan külək generatorları, günəş panelləri və parkda tətbiq olunan digər texnologiyalarla tanış olublar.\nGənclərə parkın qapalı şitilxana kompleksində yetişdirilən müxtəlif növ bitkilərin bio-ekoloji xüsusiyyətləri və becərilmə üsulları haqqında geniş məlumat verilib.\nYAP Nizami rayon təşkilatının fəal gəncləri Qaradağ rayonuna səfər ediblər.\nRayonun mərkəzində müstəqilliyimizin qorunmasında, möhkəmlənməsində misilsiz xidmətləri olan Ulu Öndər Heydər Əliyevin abidəsi ziyarət edilib, sonra Heydər Əliyev Mərkəzilə tanışlıq olub.\nDaha sonra Qobustan Milli Tarix-Bədii Qoruğunda olan gənclər əvvəlcə qoruğun muzeyində nümayiş etdirilən eksponatlara baxıblar.\nMəlumat verilib ki, Bakıdan 65 kilometr məsafədə yerləşən Qobustan Azərbaycanın qədim tarixinin yadigarlarından biridir. Qoruq bu ərazinin Üst Paleolit və Mezolit dövrlərinin ilk ovçu qəbilələrinin, Neolit dövrünün ilk maldarlarının məskəni olmasını sübut edən abidədir. Ərazidə aparılmış tədqiqatlar nəticəsində mindən çox qayanın üzərində altı mindən artıq təsvir qeydə alınıb. Burada 40-dan artıq kurqan aşkar olunmuş və 105 mindən çox maddi mədəniyyət nümunəsi tapılıb. Qobustan qayalarında insan, heyvan, kollektiv əmək, qayıq şəkilləri, döyüş və ov səhnələri təsvir edilib. Oyma, sürtmə, çapma və cızma üsulları ilə çəkilmiş təsvirlərin ən qədimləri eramızdan əvvəl VIII minilliyə aiddir.\nGənclərə məlumat verilib ki, 4 min hektardan artıq ərazidə yerləşən dünya əhəmiyyətli tarixi abidə olan Qobustan qoruğu 2007-ci ildə YUNESKO-nun maddi-mədəni irs siyahısına daxil edilib.\nQədim insan məskəni ilə tanışlıqdan məmnun qalan gənclər ərazidə aparılmış tədqiqat işləri və tarixi eksponatlarla maraqlanıblar.


28.11.2014 - Dövlət Sərhəd Xidməti mətbuat mərkəzinin məlumatı\n2014-cü ilin noyabr ayının 27-də Dövlət Sərhəd Xidmətinin rəisi - Sərhəd Qoşunlarının Komandanı general-polkovnik Elçin Quliyev Horadiz sərhəd dəstəsində Fizuli və Beyləqan rayon sakinlərini qəbul etmişdir.\nQəbul zamanı vətəndaşların Dövlət Sərhəd Xidmətində xidmətə qəbul, sosial müavinətlərin verilməsi, mənzil şəraitinin yaxşılaşdırılması, sərhədyanı yaşayış məntəqələrində mövcud olan sosial-məişət problemlərin həlli və digər məsələlərlə bağlı müraciətləri dinlənilmişdir.\nVətəndaşların müraciətləri, şikayət və təklifləri diqqətlə dinlənilmiş, qaldırılan məsələlər Dövlət Sərhəd Xidmətinin aidiyyəti struktur qurumlarının rəhbərlərinin iştirakı ilə araşdırılmış və konkret tapşırıqlar verilmişdir. Əksər məsələlər yerindəcə həllini tapmışdır.\nQəbula gələn vətəndaşlar regionlarda görüşlərin keçirilməsini, onların təklif, şikayət və rəylərinin öyrənilməsini qanuni tələblərin yerinə yetirilməsini yüksək qiymətləndirərək mərkəzi icra hakimiyyəti orqanları rəhbərlərinin mütəmadi olaraq bölgələrdə vətəndaşların qəbulunun təşkilindən razılıqlarını bildirmiş, yaradılan şəraitə görə Azərbaycan Respublikasının Prezidenti cənab İlham Əliyevə minnətdarlıq etmişlər.


Sirac Abışov Sumqayıt Şəhidlər Xiyabanında, Məhərrəm İbrahimov Müşfiqabad qəbiristanlığında-TORPAĞA TAPŞIRILDI – FOTOLAR – YENİLƏNİB – (3) – EtikXəbər\nKəlbəcərdə mina partlaması nəticəsində həlak olan Azərbaycan Dövlət İnformasiya Agentliyinin (AZƏRTAC) əməkdaşı Məhərrəm İbrahimovun nəşi Bakıya gətirilib.\nEtikxeber.az xəbər verir ki, onun nəşi yaşadığı evə aparılıb.\nMərhumun cənazəsini yaxınları və qonşularından ibarət böyük izdiham qarşılayıb.\nŞəhid jurnalist Məhərrəm İbrahimovun qardaşı Əsgər İbrahimovun mediaya verdiyi məlumata görə, M.İbrahimov bu gün saat 11:00-da Müşfiqabad qəsəbəsində ata və anasının dəfn olduğu qəbiristanlıqda dəfn ediləcək.\nKəlbəcərdə mina partlaması nəticəsində həlak olan AzTV-nin operatoru Sirac Abışovun da nəşi yaşadığı Sumqayıt şəhəri, Hacı Zeynalabdin qəsəbəsinə gətirilib.\nOnun nəşi yaşadığı Kərim Kərimov küçəsi hərbi şəhərciyə aparılıb.\nBildirilir ki, şəhid jurnalist bu gün Sumqayıt Şəhidlər Xiyabanında dəfn ediləcək.\nMəhərrəm İbrahimovla vida mərasimi keçirilir.\nMəhərrəm İbrahimovun yaşadığı evdə, Bakının M.Ə.Rəsulzadə qəsəbəsində keçirilən vida mərasimində yaxınları, jurnalistlər, ictimaiyyət nümayəndələri iştirak edir.\nQeyd edək ki, mərhum jurnalistin nəşi bu gün səhər saatlarında yaşadığı evə gətirilib.\nŞəhid jurnalist Müşfiqabad qəsəbəsində ata və anasının dəfn olduğu qəbiristanlıqda dəfn ediləcək.\nSirac Abışovla vida mərasimi keçirilir.\nSirac Abışovun yaşadığı evdə – Sumqayıt şəhəri, Hacı Zeynalabdin qəsəbəsində keçirilən vida mərasimində Azərbaycan Respublikası Prezidentinin köməkçisi – Prezident Administrasiyasının Xarici siyasət məsələləri şöbəsinin müdiri Hikmət Hacıyev, media, ictimaiyyət nümayəndələri iştirak edir.\nŞəhid jurnalist Sumqayıt Şəhidlər Xiyabanında dəfn ediləcək.\nKəlbəcərdə mina partlaması nəticəsində həlak olan jurnalist, AzTV-nin operatoru Sirac Abışov dəfn olunub.\nSirac Abışov Sumqayıt Şəhidlər Xiyabanında torpağa tapşırılıb.\nKəlbəcərdə mina partlaması nəticəsində həlak olan Azərbaycan Dövlət İnformasiya Agentliyinin (AZƏRTAC) əməkdaşı Məhərrəm İbrahimov dəfn olunub.\nSəhid jurnalist Müşfiqabad qəsəbəsində ata-anasının dəfn olduğu qəbiristanlıqda torpağa tapşırılıb.\n“Bu, həm Azərbaycan, həm də dünya mediası üçün böyük itkidir…”-PREZİDENTİN KÖMƏKÇİSİ


Günaydın Azərbaycan : Bulaq səsli sənətkar - MƏHLUQƏ SADIQOVA\nAzərbaycanın Xalq artisti, "Bulaq" verilişinin əvəzsiz aparıcılarından biri, şirin səsli MƏHLUQƏ SADIQOVAnın doğum günüdür.\nAydın və səlis diksiyası, ifadəli səhnə danışığı Məhluqə xanımın oynadığı rollara dolğunluq və bütövlük gətirirdi. İnsan onun oynadığı obrazdan çox bəlkə də səsinə valeh olurdu...\nBu adı eşidəndə hər kəs həm də uzun illər dövlət radiosunda yayınlanan “Bulaq” verilişini xatırlayır. Görkəmli aktrisa 40 ildən artıq “Bulaq” verilişinin əvəzsiz aparıcılarından olub. Gözəl nitqi, aydın və səlis diksiyası ilə uşaqdan böyüyə hər kəsdə özünə məhəbbət yaratmışdı. Səsi bulaq kimi qəlblərə yayılırdı.\nMəhluqə Ələsgər qızı Sadıqova 1917-ci ilin bu günü Şuşa şəhərində doğulub.Beş il buradakı 1 saylı qız məktəbində oxuyub. 1930-cu ildə ailəsi Bakıya köçüb və Məhluqə xanım 6 saylı Sovet məktəbində yeddinci sinifi bitirib. O, 1936-cı ildə Bakı Tibb Texnikumunun diş texniki fakültəsini qurtarıb. Tibb təhsili alanda rəqs və dram9 dərnəklərində məşğul olub. Məhluqə Sadıqova 1936-cı il sentyabr ayının 27-də Akademik Milli Dram Teatrının truppasına götürülüb. Aktrisa 54 il bu teatrda çalışıb. 1992-ci ildə yenicə yaradılan Bakı Bələdiyyə Teatrında aktrisalıq edib.\nQırx ildən çox radionun "Bulaq" folklor-etnoqrafik verilişinin əvəzsiz ifaçılarından biri olub.\nÖz oyununda xarakterik ifadə vasitələrinə üstünlük verən Məhluqə Sadıqova AMDT-də Nadya, Pəri, Yaxşı, Gülüş, Turac, Sona ("Oqtay Eloğlu", "Solğun çiçəklər", "Almaz", "Sevil", "Dönüş" və "1905-ci ildə", Cəfər Cabbarlı), Süd ("Göy quş", Moris Meterlink), Qiasinta ("Skapenin kələkləri", Jan Batist Molyer), Sayad, Səlimə, Şamama cadu və Zərnigar ("Pəri cadu", Əbdürrəhim bəy Haqverdiyev), Hərəmxana qarısı, Fitnə, Mehriban ("Vaqif", "Fərhad və Şirin" və "Xanlar", Səməd Vurğun), Qalçixa və Anuşka ("Günahsız müqəssirlər", Aleksandr Ostrovski), Zəhra ("Şeyx Sənan", Hüseyn Cavid), Paulina ("Qış nağılı", Vilyam Şekspir), Sofiya ("Vanya dayı", Anton Çexov), Missis Daycen ("Şeytanın şagirdi", Bernard Şou), Nata xanım ("Nazirin xanımı", Branislav Nuşiç), Pəri xanım ("Lənkəran xanının vəziri", Mirzə Fətəli Axundzadə), Dolores ("Qadın faciəsi", Federiko Qarsiya Lorka), Güllü xala ("Yalan", Sabit Rəhman), Zabitə ("Atayevlər ailəsi", İlyas Əfəndiyev), Ana ("Şöhrət və ya unudulan adam", Nazim Hikmət), Sofiya ("Daş qartal", Pavel Malyarevski), Klavdiya Vasilyevna ("Şadlıq sorağında", Viktor Rozov) rollarını ifa edib.\nMəhluqə Sadıqova "Əməkdə fərqlənməyə görə" medalı (9 iyun 1959), "Azərbaycan SSR Əməkdar artisti" (21 iyul 1949) və "Azərbaycan SSR Xalq artisti" (10 yanvar 1978) fəxri adlarına layiq görülmüşdür.


Azərbaycanda hərbi xidmətə növbəti çağırış başladı\nPrezident İlham Əliyevin iyunun 11-də imzaladığı “Azərbaycan Respublikası vətəndaşlarının 2020-ci il iyulun 1-dən 30-dək müddətli həqiqi hərbi xidmətə çağırılması və müddətli həqiqi hərbi xidmət hərbi qulluqçularının ehtiyata buraxılması haqqında” sərəncama əsasən, həqiqi hərbi xidmətə növbəti çağırış başlayıb.\nBAKU.WS xəbər verir ki, bu barədə Səfərbərlik və Hərbi Xidmətə Çağırış üzrə Dövlət Xidmətindən məlumat verilib.\nBildirilib ki, 2002-ci ildə doğulmuş və çağırış gününədək (həmin gün də daxil olmaqla) 18 yaşı tamam olmuş, habelə 1985–2001-ci illərdə doğulmuş, yaşı 35-dək olan, Silahlı Qüvvələrdə müddətli həqiqi hərbi xidmət keçməmiş, müddətli həqiqi hərbi xidmətə çağırışdan möhlət hüququ olmayan və ya müddətli həqiqi hərbi xidmətə çağırışdan azad edilməmiş Azərbaycan vətəndaşları Səfərbərlik və Hərbi Xidmətə Çağırış üzrə Dövlət Xidməti tərəfindən 2020-ci il iyulun 1-dən 30-dək müddətli həqiqi hərbi xidmətə yola salınacaqlar.\nİyunun 1-dən etibarən çağırışçıların müəyyən edilmiş qrafik əsasında xidmət yerlərinə göndərilməsinə başlanılıb.\nSəfərbərlik və Hərbi Xidmətə Çağırış üzrə Dövlət Xidməti çağırışçıları mövcud vəziyyətlə əlaqədar nizam-intizamlı olmağa çağırır və hərbi xidmətlərində uğurlar arzulayır!\nAzərbaycanda hərbi xidmətə çağırış başladı Prezident hərbi xidmətə çağırışla bağlı sərəncam imzaladı İlham Əliyevdən YENİ VACİB QƏRAR Azərbaycanda həqiqi hərbi xidmətə çağırış başladı Sosial mənzillərə qeydiyyat başlayır: QİYMƏTLƏR- 5 min manatdan başlayır\nТеги: Azərbaycanda hərbi xidmətə növbəti çağırış başladı


Kolumbiya Fələstin dövlətini rəsmən tanıyıb - XALQQAZETI.COM\nKolumbiya Fələstin dövlətini rəsmən tanıyıb\n“Euronews”un yaydığı məlumata görə, bununla bağlı Fələstin xarici işlər nazirinin müavini Teysir Ceradat açıqlama verib.\nNazir müavini deyib: “Kolumbiyanın sabiq dövlət başçısı Juan Manuel Santos səlahiyyət müddəti başa çatmadan əvvəl Fələstinin xarici işlər naziri Riyad əl-Malikiyə məktubunda Fələstin dövlətinin Kolumbiya tərəfindən tanındığı haqqında qərar verildiyini bildirib. Sonradan Riyad əl-Maliki Santosla görüşdü və tanınma qərarı ona təqdim olundu. Hesab edirəm ki, bu, Fələstin diplomatiyasının uğurudur”.\nDiplomat avqustun ortalarında xarici işlər naziri Riyad əl-Malikinin Paraqvaya səfər edəcəyini xatırladıb və əlavə edib ki, bu səfərdən sonra Paraqvayın da Fələstinin müstəqilliyini tanıyacağına ümid edirlər.\nFələstin Xarici İşlər Nazirliyinin qeydlərinə görə, 139 dövlət Fələstinin müstəqilliyini rəsmən tanıyır.\n9 2018 16:33 - XƏBƏRLƏR


Palitra qəzetiDövlət Miqrasiya Xidməti Ağcabədidə 124 şəxsə səyyar xidmət göstərib\nTarix: 18.04.2016 | Saat: 20:25:00 | E-mail | Çapa göndər\nDövlət Miqrasiya Xidməti (DMX) Ağcabədidə 124 şəxsə səyyar xidmət göstərib.\nDMX-dən bildiriblər ki, Yevlax regional miqrasiya idarəsinin xidməti ərazisinə aid olan Ağcabədidə əvvəlcə əcnəbilərin və vətəndaşlığı olmayan şəxslərin, vətəndaşların, aidiyyəti dövlət qurumları nümayəndələrinin iştirakı ilə maarifləndirmə tədbiri keçirilib.\nDiqqətə çatdırılıb ki, əvvəllər işəgötürənlər əcnəbiləri və vətəndaşlığı olmayan şəxsləri haqqı ödənilən əmək fəaliyyətinə cəlb edərkən iş icazəsinin verilməsinə görə dövlət rüsumunun məbləği müddətdən asılı olmayaraq, 1000 manat idi. Dəyişikliyə əsasən, 3 ay, 6 ay və 1 il müddətinə verilən iş icazələrinə görə müvafiq olaraq, 350, 600 və 1000 manat məbləğində dövlət rüsumu ödənilir.\nHəmçinin təhsil ocaqları və yerli icra strukturları rəhbərlərinin nəzərlərinə çatdırılıb ki, ölkədə müvəqqəti və ya daimi yaşamaq üçün əsas verən sənədləri olmayan əcnəbi şagirdlərin müvafiq sənədləşmə işləri ilə bağlı Dövlət Miqrasiya Xidmətinə müraciətlərinin tezləşdirilməsi üçün köməklik göstərsinlər. Dövlətimizin humanist mahiyyətindən irəli gələrək yetkinlik yaşına çatmayan əcnəbilərə və vətəndaşlığı olmayan şəxslərə Azərbaycan Respublikasında müvəqqəti və ya daimi yaşamaq üçün icazə vəsiqəsinin verilməsinə və müddətinin uzadılmasına, eləcə də ölkədə müvəqqəti olma müddətinin uzadılması barədə qərarın verilməsinə görə dövlət rüsumları yetkinlik yaşına çatmış şəxslər üçün nəzərdə tutulan məbləğin 50 faizi miqdarında müəyyənləşdirilib.\nGörüşdə bu il martın 1-dən qüvvəyə minmiş İnzibati Xətalar Məcəlləsinin tələbləri geniş izah olunub. Əcnəbilərin və vətəndaşlığı olmayan şəxslərin olduğu yer üzrə qeydiyyat prosedurları, olduğu yeri dəyişdikdə, Miqrasiya Məcəlləsində nəzərdə tutulmuş qaydada yeni olduğu yer üzrə qeydiyyata alınmalı olduğunun vacibliyi iştirakçıların nəzərlərinə çatdırılıb.\nDaha sonra səyyar xidmət həyata keçirilib. Səyyar xidmətin imkanlarından 124 şəxs istifadə edib. Onlardan 94-dən vətəndaşlıq mənsubiyyətinin müəyyən olunması, əcnəbi və ya vətəndaşlığı olmayan üç nəfərdən müvəqqəti, iki şəxsdən daimi yaşama icazələrinin verilməsi, bir şəxsdən vətəndaşlıq məsələsi ilə bağlı sənədlər qəbul olunub. Dörd şəxsə Azərbaycan Respublikasının ərazisində müvəqqəti yaşamaq üçün icazə vəsiqələri, iki nəfərə vətəndaşlıq mənsubiyyətinin müəyyən olunması ilə bağlı arayış verilib. On səkkiz şəxsə isə vətəndaşlıq mənsubiyyətinin müəyyən olunması, müvəqqəti, həmçinin daimi yaşama, o cümlədən iş icazələrinin alınması ilə bağlı müraciət etmək üçün sənədlərin siyahısı təqdim olunub.\nSəadət Kazımova bildirib: “Bu gün burada keçirilən tədbir ağcabədililərin ürəyincədir. Dövlət Miqrasiya Xidmətinin keçirdiyi tədbirdə biz istədiyimiz suallara cavab aldıq. Həm də burada göstərilən səyyar xidmət müraciət edənlərin əlavə vaxt itkisinin qarşısının alınması deməkdir. Ona görə də bu xidmətin təşkili, bizə göstərilən diqqət və qayğıya görə Prezident İlham Əliyevə təşəkkür edirik”.\nEldar Əliyev deyib: “Bu gün mən nəvəmin vətəndaşlıq mənsubiyyəti ilə bağlı arayış almaq üçün müraciət etdim. Biz heç bir əziyyət çəkmədik, uzaq yol qət etmədik. Dövlət Miqrasiya Xidmətinin əməkdaşları Ağcabədiyə gəlib bizim müraciətləri yerindəcə qəbul etdilər, sənədləri götürdülər. Həm ölkəmizin vətəndaşlarına, həm də xarici vətəndaşlara yaradılan şəraitə görə dövlətimizin başçısına minnətdarlıq edirəm”.\nPolad Musayev isə göstərilən xidmətlər bağlı düşüncələrini bildirərkən deyib: “Dövlət Miqrasiya Xidmətinin əməkdaşları Ağcabədidə bizimlə maarifləndirici söhbət apardılar. Bilmədiyimiz məsələlərlə bağlı bizə geniş arayış verdilər. Vətəndaşların əziyyət çəkməmələri, Yevlax regional miqrasiya idarəsinə getməmələri üçün Ağcabədidə səyyar xidmət təşkil etdilər. Bu çox təqdirəlayiqdir. Ümumiyyətlə, Dövlət Miqrasiya Xidmətinin bugünkü işi Prezident İlham Əliyevin vətəndaşlara olan qayğısının bariz nümunəsidir. Buna görə də tədbir iştirakçıları adından və öz adımdan Prezident İlham Əliyevə təşəkkürümü bildirirəm”.


Azərbaycan yeyinti məhsullarının idxalını artırıb | marja.az\nAzərbaycan yeyinti məhsullarının idxalını artırıb\n2021-ci ilin 6 ayı ərzində Azərbaycana 909 milyon 661 min dollarlıq yeyinti məhsulları idxal edilib. Ötən ilin eyni dövründə yeyinti məhsulları üzrə idxalın dəyəri 766 milyon 461 min dollar təşkil etmişdi.\nMarja Dövlət Gömrük Komitəsinə istinadən xəbər verir ki, yeyinti məhsullarının idxalının artmasına buğda, bitki mənşəli yağlar və meyvə-tərəvəz idxalının dəyərinin artması səbəb olub.\n6 aylıq buğda idxalı 78 milyon 389 min dollardan 102 milyon 23 min dollara, bitki yağları idxalı isə 77 milyon 408 min dollardan 117 milyon 566 min dollara yüksəlib. Buğda və bitki yağları idxalının statistik dəyərinin artımı ilə müqayisədə miqdar ifadəsilə artım az olub. Statistik dəyərin artması dünya bazarlarında qiymətlərin qalxması ilə əlaqədardır.


Qəbələdə insident baş verib: Qəsəbə sakinləri ayağa qalxdı - VİDEO,//FOTO » Mumtv.az\nQəbələdə insident baş verib: Qəsəbə sakinləri ayağa qalxdı - VİDEO,//FOTO\n19-07-2021, 18:16 95 dəfə baxılıb\nMumtv.az xəbər verir ki, ötən gün Qəbələ rayonunun Vəndam qəsəbəsində sakinlər arasından münaqişə olub.\nBelə ki, redaksiyamıza məlumat verən qəsəbə sakininin bildirdiyinə görə, əslən Qubadlı rayonundan olan iş adamı qəsəbə sakinlərindən birinə əl qaldırıb və qulağını dişləyərək yaralayıb. Hələ bu da azmış kimi "var-yox söyüşü" ilə onu təhqir edib.\nQəsəbə sakini cavabında:\n- "Mənim nəslimdə elə oğullar var ki, sən onların atılan dırnağı belə deyilsən. Mənim nəslimdə şəhidlər, qazilər var." - dedikdə isə Cabir Rüstəmov adlı şəxs "qazilərin də..... Şəhidlərin də......." - deyərək, nalayiq ifadələr ilə onları təhqir edib.\nBuna etiraz olaraq bu gün qəsəbə sakinləri sözügedən şəxsin qapısının önündə toplaşıblar.\nQəsəbə sakinləri bildirir ki, şəhidlərimizi, qazilərimizi təhqir edən şəxs əslən Qubadlı rayonundandır.\nAdı Cabir, soyadı Rüstəmovdur. "Azərsu" ASC-də həmkarlar ittifaqının sədri vəzifəsində çalışır.\nQəbələdə, Vəndam qəsəbəsində tikdirdiyi villasında yalnız yay aylarında istirahət edir. Daimi yaşayış yeri deyil. Sözügedən şəxsin Fərhad Rüstəmov adlı qardaşının da dövlət işində işlədiyi vurğulanır.\nVideogörüntülərdə də gördüyünüz kimi həyətində 3 avtomobil görünür. Lakin, hadisə yerinə toplaşan qəsəbə sakinləri villanın həyətində 5 avtomobil olduğunu bildirir. Hətta, şahidlərin sözlərinə görə Cabir Rüstəmov yerli sakini təhqir edərkən, qışqıraraq "Mən prezident aparatında işləyirəm. Hamınızı silərəm". - deyə təhdid də edib.\nSakinlər onu da qeyd edir ki, "Rüstəmov Cabirin qardaşının oğlu hərbi məktəbi bitirən kimi Türkiyəyə göndəriblər ki, müharibəyə getməsin."\nTəbii ki, öz övladlarını hərbi xidmətdən yayındıran məmur şəhidin, qazinin nə dəyərini biləcək, nə də onların bu vətən üçün nələr yaşadıqlarını.\nYeri gəlmişkən hadisə yerinə polis əməkdaşları gəldikdən sonra təhqir edən tərəf sərxoş olduğunu, bilməyərəkdən o ifadələri işlətdiyini bildirib və sakinlərdən üzr istəyib.\nSumqayıtda qarajda iki nəfərin meyiti tapılıb\nBakı sakini özünü işıq dirəyindən yerə atdı\nAğcabədidə yol qəzası olub, ölən və yaralanan var\n“Aşura” mərasimi keçirmək adı ilə məscidə daxil olmaq istəyənlər həbs edildi\nMillə vəkili və başçı şəhid məzarını ziyarət etdi - Foto\nAzərbaycanda tələbələr dəhşətli hadisə ilə üzləşdi – Ölən və yaralananlar var


Sağlamlıq – Millətin səsi\nCümə axşamı , Yanvar 30 2020\n“Virus daşıyıcısı olan uşaqlar bağçaya, məktəbə gəlməsinlər” – Baş pediatrdan MÜRACİƏT\nAna səhifə / Sağlamlıq\n10 saat Əvvəl\t11\nUzun müddət zəif işıq altında vaxt keçirtmənin beynin strukturunu dəyişdirəcəyi və öyrənmək, yaddaşa zərər verə biləcəyi müəyyən edilib. Azertag.az “sciencedaily.com” saytına istinadla xəbər verir ki, ABŞ-ın Miçiqan Universitetinin neyrobioloqları insanlar kimi gündüz hərəkət edib gecələr yatan Nil çöl siçanları üzərində araşdırma aparıblar. Belə ki, onlar siçanların bəzilərini bir ay boyunca ...\nGündəlik qəbul etdiyimiz qidaların orqanizmə bir çox faydalı tərəfləri mövcuddur. Onlar tərkibindəki vitamin və minerallar sayəsində sağlamlığımızda aktiv rol oynayırlar. Araşdırmalara görə alimlər dünyanın ən faydalı qidasını seçib. Saglamolun.az publika.az-a istinadla xəbər verir ki, tədqiqatçılar badamı dünyanın ən faydalı qidası adlandırıb. Badamın hansı faydaları var? – Sinir sistemi və beyinin ...\n13 saat Əvvəl\t12\n“Hələ ki, Azərbaycanda koronavirusa yoluxma faktı aşkarlanmayıb. Ölkəyə şübhəli hal daxil olmayıb”. Bunu “Report”a açıqlamasında Səhiyyə Nazirliyinin Respublika Gigiyena və Epidemiologiya Mərkəzinin (RGEM) direktor müavini Afaq Əliyeva deyib. O qeyd edib ki, vəziyyət sabitdir və hazırda ölkədə respirator virus infeksiyası müşahidə olunur: “Tək-tək hallarda rast gəlinən qrip virusu təsdiq olunan ...\nMülayim və ya həddən artıq soyuq keçən havalar bir çox xəstəliklərin yaranmasına gətirib çıxara bilər. Qrip hazırda insanlar arasında ən çox yayılmış infeksiyalardan biridir. Onun ilkin əsas əlamətləri baş, boğaz, sinə ağrıları, öskürək, asqırma və titrəmədir. Qısa müddətdən sonra isə həmin əlamətlər sırasına hərarət, burun axması, əzələ ağrıları və halsızlıq ...\n5 gün Əvvəl\t138\nAzərbaycan Respublikasının Xarici İşlər Nazirliyi Azərbaycan vətəndaşlarına Çin Xalq Respublikasında mövcud olan vəziyyətlə bağlı xəbərdarlıq edib. Nazirlikdən Milletinsesi.az-a daxil olan açıqlamada deyilir: “2019-cu ilin dekabr ayında Çin Xalq Respublikasının Uxan şəhərində yeni növ təhlükəli virus (coronavirus 2019-nCoV) aşkarlanmış və insandan insana keçmə xüsusiyyəti olduğuna görə bu virusa yoluxan insanların sayında ...\nABŞ-ın Mayo klinikasının mütəxəssisləri beynin bədxassəli şiş xəstəliyinin əsas simptomplarını müəyyən edib. Sputnik Azərbaycan xarici mətbuata istinadla xəbər verir ki, xəstəliyin əsas əlaməti xroniki baş ağrısıdır. Bundan əlavə, beyin xərçəngi zamanı ürək bulanması və qusma tez-tez baş verir. Bunu da çox zaman mədə problemi, görmə və eşitmə qabiliyyəti ilə əlaqələndirirlər. ...\n8 gün Əvvəl\t11\nSoyuq və küləkli havada üşümək adi haldır. Amma temperatur normal olduğu zaman əlləriniz və ayaqlarınız üşüyürsə, bunun səbəbləri üzərində düşünməyə dəyər. Publika.az bu yazıda oxucuları insanların həmişə üşüməsinin səbəbləri ilə tanış edib. İnfeksiya xəstəlikləri Xüsusilə qış aylarında tez-tez üzləşdiyimiz soyuqdəymə, qrip, bronxit və sətəlcəm kimi xəstəliklərin ilk əlamətləri üşümə, titrəmə ...\n9 gün Əvvəl\t14\nİngiltərə alimləri araşdırmalar nəticəsində aşkar ediblər ki, qəhvənin gündəlik qəbulu qadınlarda uşaqlığın daxili qişası olan endometriumun xərçənginin riskini azaldır. Bu xərçəng növünə qadınlarda, xüsusilə 45-74 yaşlar arası, daha tez-tez rast gəlinir. LiveScience xəbər verir ki, hər gün 4 fincan qəhvə içən qadınlarda qəhvə içməyən qadınlarla müqayisədə bu risk 22% azdır. ...\n9 gün Əvvəl\t9\nİnsanlar üçün qlobal təhlükə törədən yoluxucu xəstəliklər, xüsusilə, son günlər Çin Xalq Respublikasının Hubei əyalətinin Vuhan şəhərində naməlum etiologiyalı sətəlcəm xəstəliyinin aşkar edilməsi ilə əlaqədar gömrük-sərhəd buraxılış məntəqələrində gömrük orqanları tərəfindən müvafiq işlər aparılır. Milletinsesi.az bildirir ki, Dövlət Gömrük Komitəsindən “baku.ws”-ə verilən məlumata görə, bununla əlaqədar, öskürək, halsızlıq, yüksək hərarət, ...\nBir az da korefeyləri yada salaq.. Hardaı indi belə kinolar?


Əfsanəvi partizan-onlayn mühazirə - Heydər Əliyev Mərkəzlərinin İnformasiya Portalı\n24 Sentyabr 2020 16:23\nFransada Armed Mişel adı ilə tanınan Əhmədiyyə Mikayıl oğlu Cəbrayılov 1920-ci ildə Şəki rayonunun Oxud kəndində anadan olmuşdur. Azərbaycanın ən gözəl guşələrindən biri olan Şəkinin saf suyundan içib, təmiz havası ilə böyüyüb. Əhmədiyyə hələ uşaqlıqdan ağıl-kamalda, fərasətdə tay-tuşlarından seçilib. 1935-ci ildə o, Şəki Kənd Təsərrüfatı Texnikumuna daxil olaraq aqronom ixtisasına yiyələnib. Təhsilini bitirdikdən sonra Qubaya təyinat verilir, kolxozda işləməyə göndərilir.Gənc Əhmədiyyə müharibə başlamazdan əvvəl hərbi xidmətə çağırılır. Onu Nevinnomısk təyyarəçilik məktəbinə yollayırlar. Bir neçə ay hazırlıq kursu keçdikdən sonra kiçik leytenant rütbəsi alır. Hərbi xidmətinin bitməsinə az bir müddət qalmış II Dünya müharibəsi başlayır. Müharibə illərində Cəbrayılovlar ailəsindən 5 nəfər cəbhəyə yollanır. Paşa, Abdulsalam, Məmmədiyyə, Məmmədsadıq və Əhmədiyyə. Onlardan ancaq ikisi cəbhədən sağ qayıda bilir. Əhmədiyyə Xarkovdan 200 kilometr aralıda yerləşən bir şəhərə göndərilir. Olduqca mühüm strateji mövqeyə malik olan bu şəhər düz 3 dəfə almanlar tərəfindən işğal olunsa da, sovet ordusu onu geri qaytarır. 1942-ci ilin aprel ayında Əhmədiyyə Ukraynanın Donbas şəhərinə göndərilir və 350-ci alayda siyasi rəhbər köməkçisi təyin olunur. Alayın tərkibində Ukraynanın Barvinki-Lozovaya-İzyum rayonu ətrafındakı döyüşlərdə iştirak edir və fərqləndiyinə görə baş leytenant rütbəsi alır. 1942-ci ilin aprel-may aylarında Ukraynadakı əməliyyat zamanı Əhmədiyyə Cəbrayılovun təyyarəsi Kursk ətrafındakı döyüşlərdə vurulur. O, İzyum çayı yaxınlığında ağır yaralı vəziyyətdə almanlara əsir düşür, Barbinka və Lvovdakı həbs düşərgələrinə göndərilir. Əhmədiyyəni yoldaşları ilə birgə vaqonlara mindirib əvvəlcə Polşaya, daha sonra isə Almaniyaya yola salırlar. Burada əsirlərin sayı həddən artıq olduğuna görə onların bir hissəsini Fransaya göndərmək məcburiyyətində qalırlar.1943-cü ildə Əhmədiyyə bir qrup dustaqla birgə Dahau ölüm düşərgəsinə göndərilir. Onlar qaz kamerasına salınırlar. Bir müddət sonra qarovulçular kameradan çıxaranda onlardan yalnız bir nəfər sağ qalır. Bu, Əhmədiyyə Cəbrayılov idi. 1943-cü ilin sonunda onu Rodezdəki Bürlup kazarmasına göndərirlər. O, burada vərəm xəstəliyinə tutulur. Əhmədiyyənin bəxti onda gətirir ki, o, burada gözəl bir insanla qarşılaşır. Bu, gestaponun xadiməsi işləyən Janna adlı yunan qadını idi. O, qızı Sara ilə birlikdə ərini və oğlunu asan faşistlərin əlindən qaçıb Fransaya gəlmişdi. Əhmədiyyə Jannanın vəfat etmiş oğluna çox oxşayırdı. O, Əhmədiyyəyə bacardığı qədər köməklik edir, hətta təmizlik işi apararkən sağ qalsın deyə, ona gizlicə çörək də gətirir. Əhmədiyyənin əsirlikdəki məşəqqətli günləri uzun çəkmir. Birgün düşərgədə olarkən gestapoda onu yenə vəhşicəsinə döyürlər. Sonra Əhmədiyyənin öldüyünü zənn edib zirzəmiyə atıb və basdırmaq istəyirlər. Bu zaman Janna Əhmədiyyənin oğluna oxşadığını deyib onu öz adəti ilə dəfn etmək üçün gestapodan izn istəyir. Qadın Əhmədiyyənin sağ olduğunu görür. Bir gün əvvəlcədən məzar qazdırıb, orada hava keçməsi üçün yer də qoyur. Səhəri gün alman zabitlərinin müşayiəti ilə Əhmədiyyə dəfn olunur. Əsgərlər tabutun aralı olduğunu başa düşmürlər. Amma əsirin öldüyünə əmin olmaq üçün tabuta atəş açırlar. Xoşbəxtlikdən, güllə Əhmədiyyənin ayağına dəyir. Alman əsgərləri getdikdən sonra qadın onu məzardan çıxarıb öz evindəki zirzəmiyə gətirir. Jannanın qayğısı ilə Əhmədiyyə tezliklə sağalır və faşistlərdən qisas almaq üçün yenidən döyüş meydanlarına qayıtmaq qərarına gəlir. O, əvvəlcə fransız dilini öyrənir və tezliklə partizan hərəkatına qoşulur. Ona "Xarqo" ləqəbi verilir. 1944-cü il mayın 22-də Əhmədiyyə əvvəlcə Kaberta partizan dəstəsinə, sonra isə Düma ləqəbli kapitan Delplankın gizli ordusuna qoşulur. İlk günlər partizanlar ona o qədər də etibar etmir, öz aralarına buraxmaq istəmirlər. Xarqonu sınamaq üçün onu bir neçə dəfə kəşfiyyata göndərirlər. O, əməliyyatlardan uğurla geri dönür. Yalnız bundan sonra Xarqo partizanların sevimlisinə çevrilir. O, bu dəstənin tərkibində Tarn və Qaronun azad edilməsi uğrunda döyüşlərdə iştirak edir.Artıq ən vacib və çətin əməliyyatlar partizan Xarqonun dəstəsinə tapşırılırdı. Bəzən kəşfiyyatlar almanların hücum planını öyrənmək məqsədi daşıyırdı. Belə əməliyyatlardan birində o, "Bərbər Xarqo" roluna girir. Əhmədiyyə cəbhədə bir neçə — "Armed Mişel", "Fraji", "Xarqo" və başqa adlarla Fransanın azadlığı uğrunda döyüşlərdə iştirak edir. İşğalçı alman faşistləri onun başına 10 min alman markası məbləğində mükafat təyin edirlər.\nƏhmədiyyə sağaldıqdan sonra özünü "öber-leytenant Hofman" kimi təqdim edir və general Javer onu öz yanında işə götürür. Daha sonra onu Albi şəhər komendantı təyin edirlər və bundan sonra onun üçün yeni həyat başlayır.Partizan Xarqo əsirlərə düşərgədən qaçmaq imkanı yaradırdı. Ona tabe olan əsirlər arasında həmyerlisi Nuru kişi də var idi. Bir gün Nuru kişi ona yaxınlaşmaq istəyəndə Əhmədiyyə bunu hiss edir və işarə edir ki, yaxın gəlməsin. Bir müddətdən sonra isə Nuru kişi Xarqonun köməyi sayəsində əsirlikdən xilas olur.O, Rodez şəhərində yerləşən düşərgədə azərbaycanlı əsgərlərin olduğu xəbərini alır. Təcili olaraq ora yollanır. Həyata keçirdiyi gizli əməliyyatlar nəticəsində çoxlu sayda əsirlərin qaçmasına imkan yaradır.Bir gün Əhmədiyyənin yardımı ilə əsirlikdən qurtaranlardan biri gedib yoldaşlarına onun barəsində danışır. Hamı əsirləri xilas edən bu gəncin kimliyi ilə maraqlanmağa başlayır. Müəmmalı qəhrəmanın kimliyini öyrənmək üçün kəşfiyyata çıxan əsgər qarşısında partizan Xarqonu görəndə özünü itirir. Axı əsgər yoldaşları Əhmədiyyənin öldüyünü güman edirdilər.1944-cü il avqustun 17-də Əhmədiyyə Montobanın 18 kilometrliyində yerləşən "La Tangin" adlı yerdə, Kossad və Realvil arasında gedən vuruşmalarda 6-cı briqada tərkibində döyüşür. 1944-cü il avqustun 19-da Montoban azad edilir.\nƏhmədiyyə Cəbrayılov əməliyyatların birində ölməz qəhrəmanımız Mehdi Hüseynzadə ilə görüşür. "Mixaylo" ləqəbli Mehdi Hüseynzadə partizan Xarqonun ləhcəsində doğmalıq hiss edib onun haralı olduğunu xəbər aldıqda Əhmədiyyə "Şəki torpağındanam" deyə cavab verir. Bu iki Azərbaycan oğlu doğma yurddan minlərlə kilometr aralıda Vətən naminə faşizmə qarşı mübarizə aparırdılar.Qızğın döyüşlərdə partizan dəstəsi tərkibində vuruşan Əhmədiyyə Paris şəhərinin azad olunmasında da iştirak edir. Elə həmin gün general Şarl de Qolla görüşür. Bu görüşü bir fotoşəkil də təsdiqləyir. Müvəqqəti Fransa hökumətinin prezidenti olan Şarl de Qollun iştirak etdiyi bənketə Əhmədiyyə də dəvət alır.1944-cü il avqustun 17-də Rodez şəhəri fransız və azərbaycanlı partizanlar tərəfındən faşistlərdən azad edilir. Rodez vətənpərvərləri şəhərin azad olunmasında qəhrəmancasına həlak olmuş azərbaycanlı vətənpərvərlərin xatirəsini əziz tutaraq, qardaşlıq məzarı üzərinə qoyulan başdaşına Azərbaycan xalqının qəhrəman oğullarının şanlı adlarını həkk edirlər.1944-cü il avqustun 28-də Əhmədiyyə Montobanda yaradılan 3-cü briqadaya daxil olaraq Vozj və Alzasdakı döyüşlərdə iştirak edir. 1945-ci il martın 13-də Montoban şəhər bələdiyyə idarəsinin başçısı Trankunun təsdiqlədiyi sənəddə onun Fransa müqavimət hərəkatında fəal iştirak etdiyi göstərilir. Bir sıra tapşırıqlarla yanaşı, Əhmədiyyə Cəbrayılov dəmiryol xətlərini partladaraq düşmənin minlərlə fransızı Almaniyadakı həbs düşərgələrinə aparmasına mane olur. O, körpüləri sıradan çıxarır, alman anbarlarını və faşist zabitlərinin yaşadıqları evləri yandırır. Onun rəhbərliyi altında həyata keçirilən əməliyyatda günün günortaçağı Lion şəhərinin mərkəzində düşmən tankları yandırılır. Çətin olmasına baxmayaraq, əməliyyatları müvəffəqiyyətlə başa vurduğuna görə Fransa Kommunist Partiyasının baş katibi Moris Torez ona tapança hədiyyə edir. 1945-ci il martın 16-da o, 3-cü briqadadan tərxis olunur və I Fransa ordusunun tərkibində Vozj və Alzasdakı döyüşlərdə iştirak edir.Müharibə başa çatanda hamının Armed Mişel kimi tanıdığı Əhmədiyyə əsl qəhrəmana çevrilir. Onu hamı sevir, onunla danışmaq, şəkil çəkdirmək qürurlu bir işə çevrilir. Hər kəs Əhmədiyyənin onun ölkəsinin vətəndaşı olmasını arzulayır. Şarl de Qoll da dəfələrlə Armed Mişelə Fransada qalıb yaşamaq, Amerika səfırliyi isə ona ABŞ vətəndaşı olmağı təklif edir. Əhmədiyyə Fransanın Milli Qəhrəmanı kimi hamının qəlbinə yol tapır. Müharibə bitdikdən sonra Fransada onun hərbi şücaətlərini layiqincə qiymətləndirirlər və ona Fransanın Milli Qəhrəmanı adı verilir. O, "Fəxri legion" ordeni ilə təltif olunur. Bu orden hərbi paradlarda, rəsmi keçidlərdə ona generallardan qabaqda getmək hüququ verirdi.Ancaq vətən həsrəti Əhmədiyyəni rahat buraxmır. Ən böyük arzusu vətənə dönmək, doğma Şəki havası ilə nəfəs almaq, dost-tanışı, qohum-əqrəbası ilə görüşmək olur. Əhmədiyyənin bu arzusu 1946-cı il noyabrın 25-də Fransa prezidenti Şarl de Qollun köməkliyi ilə həyata keçir. O, vətənə qayıdır.Lakin "KQB" cəlladları burada Əhmədiyyəni rahat buraxmır və ona vətən xaini kimi baxırlar. Moskvada yoxlama vaxtı onun mükafatlarının bir hissəsi əlindən alınır, hətta onu "Vətən xaini" adlandırırlar.\n1966-cı ildə Fransa prezidenti Şarl de Qollun SSRİ-yə gəlişi Əhmədiyyənin həyatının dönüş nöqtəsi olur. Keçmiş dostu Şarl de Qolla Moskvada görüşən Əhmədiyyə bu tarixdən sonra Sovetlər İttifaqında da Fransanın Milli Qəhrəmanı kimi tanınmağa başlayır.Əhmədiyyə 1947-ci ildə Sürəyya xanımla ailə qurur, bu nikahdan 7 uşaq dünyaya gəlir. 1970-ci ildə o, Şəki rayonu N.Nərimanov adına kolxozda baş aqronom kimi işə başlayır. Əməkdə fərqləndiyinə görə 1971-ci ildə "Qırmızı Əmək Bayrağı" ordeninə layiq görülür.1972, 1975, 1982-ci illərdə Əhmədiyyə Fransada döyüşdüyü Montoban, Rodez, Tuluza, Albi şəhərlərini gəzir. Həmçinin Paris, Bordo, Strasburq, Lion, Dijon və Marselə baş çəkir.Fransaya səfəri zamanı o, döyüş illərində olum və ölüm arasındakı o müdhiş günləri xatırlayır. Parisin təmiz və səliqəli küçələri ilə irəliləyir. O, bu küçələrin hər döngəsinə, hər dalanına bələd idi. Çünki almanların yerləşdiyi qərargaha çatmaq üçün hər cür yollardan, hətta su və kanalizasiya xətlərindən belə istifadə edərək tapşırığı bacarıqla yerinə yetirmişdi. 1975-ci ildə Parisdə Əhmədiyyə Cəbrayılovu senatın rəhbəri Jak Düklo qəbul edir və ona bu görüşün xatirə medalını təqdim edir. 1976-cı ildə müharibədəki iştirakına görə "Oktyabr inqilabı" ordeni ilə təltif olunur. 1977-ci ildə Tarn və Qaronda Fransa partizan hərəkatında birgə iştirak etdiyi Röne Şambar ilə görüşür.Digər dostları da bir-bir Əhmədiyyənin görüşünə gəlirlər. Onların hər biri əziz insanlar idi. Çünki müharibənin ən ağır günlərində faşizmə qarşı mübarizədə bir yumruq kimi birləşmişdilər. Bu partizanların hər birinin öz ləqəbi var idi. Fransızların "Armed Mişel" adlandırdığı Əhmədiyyə Cəbrayılovun ləqəbi isə "Xarqo"dur. Döyüş dostları bir-birini unutmur, hətta Parisdə, Montobanda, Rodezdə həlak olan dostlarının məzarlarını da ziyarət edirdilər.1986-cı ildə Əhmədiyyə Cəbrayılov 5 fransız mükafatına layiq görülüb: "Müharibə xaçı", "Hərbi şücaət xaçı", "Fransa Müqavimət hərəkatı medalı", "igidliyə görə medal", "Yaralanmağa görə medal".\n1994-cü il oktyabrın 10-u. Əhmədiyyə Cəbrayılov Şəkidə yol-nəqliyyat qəzası zamanı dünyasını dəyişdi. Kimin ağlına gələrdi ki, milyonlarla insanın həlak olduğu müharibədən Vətənə sağ qayıdan bir insan adi yol-nəqliyyat qəzası zamanı həlak olacaq. Demək, taleyin qisməti belə imiş.1995-ci ildə faşizm üzərində qələbənin 50 illiyi münasibətilə Fransa hökuməti ona fəxri təqaüd, həmçinin medallar göndərir. Təəssüf ki, bu mükafatlar Əhmədiyyə Cəbrayılova ölümündən sonra gəlib çatır.\nII Dünya müharibəsində öz əfsanəvi qəhrəmanlığı ilə seçilən Əhmədiyyə Cəbrayılovun bu şücaəti onun öz ailəsində də büruzə verdi. "Ot kökü üstə bitər" - deyib babalarımız. Əhmədiyyə Cəbrayılovun oğlu Mikayıl Dağlıq Qarabağ hadisələri başlayanda polis leytenantı işləyirdi.1990-cı il dekabrın 12-də baş leytenant Mikayılı 4 nəfər polis əməkdaşı ilə birgə Qarabağa ezam edirlər. Onlar Cəmilli kəndinin müdafiəsində iştirak etməli idilər. Bu o vaxt idi ki, erməni yaraqlıları Dağlıq Qarabağın azərbaycanlılar yaşayan kəndlərinə tez-tez hücum edir, əhaliyə dinc yaşamağa imkan vermirdilər. Dekabrın 15-də mühasirədə qalmış Cəmilli kəndinin əhalisi üçün ayrılmış 4 ton təxılı gətirmək məqsədilə polis dəstəsi Kosalar kəndinə yola düşür. Mikayılla birlikdə 15 nəfər polis də gedirdi. Cəmilli - Kosalar arasında ermənilər qəflətən onlara hücuma keçirlər. Snayper gülləsindən açılan atəş nəticəsində bir polis serjantı yaralanır. Ermənilərlə ölüm-dirim mübarizəsində Mikayıl da çiynindən yaralanır. O, maşından yerə atılıb, yoldaşlarının həyatını xilas etməyə çalışır. Kənd sakinlərinə döyüş meydanını tərk etməyi əmr edən Mikayıl quldurlarla təkbətək qalaraq ermənilərin hücumunun qarşısını qəhrəmalıqla alsa da, son anda döyüş meydanında həlak olur. Azərbaycan Respublikası prezidentinin 6 iyun 1992-ci il tarixli fərmanı ilə Mikayıl Əhmədiyyə oğlu Cəbrayılova ölümündən sonra Azərbaycanın Milli Qəhrəmanı adı verilir.Qəhrəman atanın qəhrəman oğlu. Azərbaycanın müharibə şəraitində olduğu bir dövrdə Əhmədiyyə Cəbrayılov və eyni zamanda, onun ailəsində tərbiyə alan Mikayıl Cəbrayılov kimi qəhrəmanların həyatı və mübarizəsi hər bir Azərbaycan gənci üçün nümunə və əzmkarlıq rəmzidir. Bu insanların həyatı, fəaliyyəti həqiqətən də qəhrəmanlıq mücəssəməsi, vətəndaşlıq nümunəsidir.


Niderland şirkəti Rusiyanın Kostroma gəmiqayırma zavoduna yerləşdirdiyi gəmi gövdələrinin tikintisi üzrə sifarişi dayandırıb\nNiderland "Rensen-Driessen Shipbuilding B.V." şirkəti Rusiyanın Kostroma gəmiqayırma zavoduna tankerlərin gövdələrinin tikintisi üçün verdiyi sifarişi dayandırıb.\n“Seanews.az”ın xəbərinə görə, bu barədə “REGNUM” agentliyinin müxbirinə müəssisənin baş direktorunun müşaviri Andrey Babin məlumat verib. Onun sözlərinə görə, Niderland şirkəti vəziyyət aydınlaşana qədər gəmiqayırma zavodu ilə əməkdaşlıq etməyəcək.\nA.Babin deyib: "Niderlandlıların onlar üçün gəmi tikən tərəfdaşlarına qarşı çox ciddi tələbləri var. Müəssisənin müflis olmaması, qanunla bağlı problemlərin yoxluğu və mülkiyyətin sahibinə aid olması əsas şərtlərdir. Biznesin təhlükəsizliyi və pul vəsaitinin qorunması Hollandiya şirkəti üçün prioritetdir”.\nXatırladaq ki, Kostroma gəmiqayırma zavodu 2017-ci ildə Niderland "Rensen-Driessen Shipbuilding B.V." şirkəti ilə əməkdaşlığa başlayıb. Əməkdaşlıq zamanı zavod 6 tankerin gövdəsini tikərək, suya buraxıb. Növbəti beş ildə şirkət daha 10-15 gəminin inşası ilə bağlı müqavilələrin imzalanacağını planlaşdırırdı.\n2021-ci ilin iyununda gəmiqayırma zavodu müflis elan edilib. Tərsanənin əsas kreditoru Əmanətlərin Sığortalanması Agentliyinin tələb etdiyi məbləğ isə 220 milyon rubl təşkil edir.\nGəmiqayırma zavodu “paytaxtın maliyyə qurumları" ilə investisiya müqaviləsi bağlayaraq böhrandan çıxacağına ümid bəsləyirdi. Sifarişlər və maliyyə zəmanətləri veriləcəyi halda, gəmi istehsalçıları da Əmanətlərin Sığortalanması Agentliyinə olan borclarını tədricən ödəyə biləcəkdilər.\nBelə bir müqavilənin bağlanıb-bağlanmayacağı hələ ki, məlum deyil.\nÜstəlik, söhbət gedir ki, Kostromada tikilməsi planlaşdırılan 7-ci və 8-ci neft tankerinin gövdəsinin inşası üçün sifarişlər də artıq Çin müəssisələrinə verilib.


Qadın şalvarları | Moda dünyası | Kayzen\n4 dekabr 2010, 11:42\nMövzu ilə bağlı bir sıra mənbələrə müraciət edəndə bəlli oldu ki, tarixdə ilk dəfə şalvarı şərq qadınları geyiniblər. Hətta belə deyirlər ki, 3 min il bundan əvvəl şalvarı Assur padşahının həyat yoldaşı Semiramida dəbə salıb. Şalvarların qadın qarderobuna tam şəkildə keçməsi isə XX əsrdə baş verib. Qadın şalvarları hələ qədim türk qadınlarının əsas geyimlərini təşkil edib. Bu da onların köçəri həyat tərzi keçirmələri ilə bağlı olub. Dünya tarixinə türk qadınları döyüşkən, cəsarətli qadınlar kimi daxil olub. Onlar daima at belində olduqlarına görə şalvar türk qadınlarının ən vacib geyimi sayılıb. Ancaq İslam dinində qadının şalvar geyinməsinin günah olub- olmaması bir qədər ziddiyyətlidir. Bəzi din xadimləri ümumiyyətlə qadının şalvar geyinməsinin böyük günah olduğunu deyirlər: “Qadının kişi, kişinin qadın libasında dolaşması ən böyük günahdır”. Digərləri isə şalvarın bədəni daha yaxşı örtdüyü üçün qadınların şalvar geyinməsinin fəzilət olduğunu düşünürlər. Ancaq türk qadınları hələ islamdan çox- çox əvvəllər şalvar geyinməyə başlayıblar. Ərəb ölkələrində isə hər bir şahzadənin qarderobunda mütləq bir-iki dəst ipək şalvar olub.\nNədənsə indiki dövrdə şalvar geyinən müsəlman qadınlarına qarşı olan mənfi fikirlər hələ də mövcuddur. Şalvarın Avropaya aid bir geyim tərzi olduğunu, müsəlman qadının şalvar geyinməsinin məqsədəuyğun olmadığını düşünənlərə maraqlı bir faktı xatırlatmaq istəyirəm. Avropada orta əsr xanımı şalvar geyinsəydi, onu tonqalda yandırardılar. Ona görə də qadınlar uzun donlarda gəzirdilər. Hətta qısa donlar altından belə şalvar geyinmək onların ağır cəzalandırılması ilə nəticələnə bilərdi. Onlar yalnız ballarda bu cür geyinə bilərdilər. İlk dəfə şalvar geyinməyə cəsarət edən avropalı qadın Janna Dark olmuşdu. Bu hərəkətinə görə kilsə onu cəzalandırmışdı. 1809- cu ilə qədər Fransada Napoleon “Qadınların şalvar geyinməsinə qarşı” qanun qoymuşdu. Artıq 1911-ci ildə Paris mağazalarında şarovarlara (türk şalvarları) və ətək- şalvarlara rast gəlmək olardı. Buna baxmayaraq 1931-ci ildə Paris meri aktirisa Marlen Ditrixi şalvar geyindiyi üçün şəhərdən qovdu. Çünki bu qadın küçələrdə şalvarda gəzirdi. Deməli, avropalı qadınların yalnız evdə şalvar geyinmək icazəsi var idi.\n1851-ci ildə Londonda feminist Cenkins və onun tərəfdarları donlarını qısa kəsərək, altdan şalvar kimi geyinməyə başlayırlar. Onlar öz etirazlarını şalvar geyinməklə nümayiş etdirir, azadlıqlarını tələb edirdilər. Xanımlar müəyyən müddətdən sonra velosiped sürməyə, idmanla məşğul olmağa başladılar. Şalvar əhəmiyyətli bir geyimə çevrilməyə başladı. XIX əsrin 70- ci illərində Amerikada qadınlar artıq velosiped sürürdülər. Ancaq onlar ətək və ya donlarda velosiped sürməkdə çətinlik çəkirdilər. 20 ildən sonra yəni XIX əsrin 90- cı illərində jurnallarda velosiped sürən xanımlar üçün yeni şalvar modelləri dərc olundu. Bu modellərdə də ətək var idi, ancaq onu lazım olanda yığmaq üçün toqqa da nəzərdə tutulmuşdu. Bir müddət sonra Amerikada xanımlar üçün mavi cinslər dəbə düşməyə başladı. Cins şalvarlar qadın şalvarlarının qələbəsi oldu. Bu şalvarlar qadın və kişi hüquqlarının bərabərləşməsində mühüm rol oynayıb. Əvvəllər qadınlar üçün nəzərdə tutulan şalvarların bağlanma yeri böyürdən olub.\n1990-cı illərin sonlarına doğru isə dar şalvarlar modası başlandı. Təxminən 2000-ci ildən qadın şalvarlarının “nabeddini”(bağlanma yeri normadan aşağı olan şalvarlar) deyilən forması dəbə mindi. Hal-hazırda qadın şalvarlarının müxtəlif modelləri geniş yayılıb. Ancaq xanımların nəzərinə çatdırmaq istəyirəm ki, mütəxəssislər həddindən artıq dar və düşük bel şalvarlar geyinməyi məsləhət görmürlər ( xüsusən də qızlara). İndi sizi cazibədar göstərən bu tip şalvarlar gələcəkdə səhhətiniz üçün çox ciddi problemlər yarada bilər. Həkimlər həddindən artıq dar şalvar geyinən xanımların ana olmaq ehtimalının az olduğunu, hətta doğuş zamanı təhlükə ilə qarşılaşmaq qorxusunun gözləndiyini bildirirlər. Ona görə də, əziz xanımlar, şalvar modeli seçərkən təkcə görünüşünüzün gözəl olmasını nəzərə almayın. Elə seçim edin ki, şalvar geyinməyinizin gələcəkdə fəsadlar vermək ehtimalı olmasın.\n4 dekabr 2010, 12:38\nYazınız çox yaxşıdı.\nŞalvarlar qadınlar üçün ən rahat geyimlərdən biridi.Lakin danılmaz faktdır ki,ətəklər qadınları daha gözəl və daha cazibədar göstərir.Ən əsası isə qadının qadın incəliyini özünə qaytarır.\n15 yanvar 2011, 22:13\nkulekde donun basina qalxmagindansa salvar yaxsidi :)\nbelediki her ikisi xanimlara cox gozel yarasir


ƏDƏBİYYAT 24 sen 2021, 10:40\nXalq şairi Musa Yaqubun qəbirüstü abidəsinin hazırlanması ilə bağlı işlərə başlanılıb.\nBu barədə “Report”a açıqlamasında Xalq şairinin qızı Yaqut Yaqubova məlumat verib.\nOnun sözlərinə görə, qəbrin üzərində məzarüstü kompleks yaradılacaq: “Adətən, belə işlər ya mərhumun ad gününə, ya da ildönümünə hazır olur. Yəni vaxt aparan işdir. Amma hazırlıq işləri gedir. Atamın qəbrinin yanında anamın və əmimim qəbirləri də var. Onları birini ayrıca etmək olmaz. Üçünün də üstünü götürəcəklər. Abidəni Xalq rəssamı, heykəltəraş Natiq Əliyev hazırlayır. Artıq ilkin variantda qaralama eskiz çəkilib və maket düzəldilib. Bizə göstərdilər, xoşumuza gəldi. Bəzi əlavələrimiz də olacaq. Atamın vəsiyyətinə uyğun olaraq məzarının yanına dəyirman daşı qoyulmalıdır. Oktyabrın əvvəlindən işlər tam başlayacaq".\nQeyd edək ki, M.Yaqub mayın 7-də İsmayıllı rayonunun Buynuz kəndində yaşadığı evdə dünyasını dəyişib. O, kənd qəbiristanlığında, həyat yoldaşının yanında torpağa tapşırılıb.\nAzərbaycanın Birinci vitse-prezidenti, Heydər Əliyev Fondunun prezidenti Mehriban Əliyeva Xalq şairinin qəbirüstü abidəsinin hazırlanması xərclərini öz üzərinə götürüb.


Naxçıvan Nümayəndəliyində 28 May - Respublika Gününə həsr olunmuş tədbir keçirilib » Naxcivanxeberleri.com\nNaxçıvan Nümayəndəliyində 28 May - Respublika Gününə həsr olunmuş tədbir keçirilib\nNAXCİVANXEBERLERİ.COM xəbər verir ki, tədbirdə çıxış edən Daimi Nümayəndəliyin rəhbəri Bəxtiyar Əsgərov milli dövlətçilik tariximizə qızıl hərflərlə yazılmış, Şərqdə, türk dünyasında və İslam aləmində ilk demokratik respublika olan Azərbaycan Xalq Cümhuriyyətinin yaranma tarixindən, keçdiyi şərəfli yoldan danışaraq qeyd etmişdir ki, bu il Azərbaycan Xalq Cümhuriyyətinin yaradılmasının 102 ili tamam olur. Azərbaycan Xalq Cümhuriyyəti 23 ay fəaliyyət göstərsə də, qəhrəman xalqımızın öz müqəddəratını təyin etməyə həmişə qadir olduğunu bütün dünyaya nümayiş etdirmişdir. Bu qısa tarixi dövr Azərbaycan xalqının tarixi dövlətçilik ənənələrinin yenidən bərpasına və milli mənlik şüurunun güclənməsinə böyük təsir göstərmişdir. Müsəlman Şərqində ilk demokratik respublika olan Azərbaycan Xalq Cümhuriyyəti ölkəmizin çoxəsirlik sosial-iqtisadi, ictimai-siyasi və mədəni inkişafının, xalqımızın milli oyanışı və dirçəlişi proseslərinin məntiqi nəticəsi kimi meydana çıxmışdır. 1918-ci il mayın 28-də Azərbaycanın istiqlaliyyətinin elan edilməsində, Xalq Cümhuriyyətinin yaranmasında müstəsna xidmətləri olmuş görkəmli dövlət xadimlərinin, vətənpərvər ziyalıların, peşəkar hərbçilərin, bir sözlə,torpağı vətən etmiş babalarımızın adları xalqımızın yaddaşına əbədi həkk olunmuşdur. Azərbaycan Xalq Cumhuriyyətinin yaradılması Azərbaycan dövlətçilik tarixinin xüsusi bir səhifəsidir. Azərbaycan xalqının ümummilli lideri Heydər Əliyev dəfələrlə qeyd edib ki, müsəlman Şərqində ilk demokratik Cümhuriyyətin məhz Azərbaycanda yaranması xalqımızın o dövrdə – XIX əsrin sonunda və XX əsrin əvvəllərində milli müstəqillik, azadlıq duyğuları ilə yaşaması ilə bağlıdır: “O illərdə xalqımızın qabaqcıl şəxsiyyətləri, mütəfəkkir adamları, ziyalıları xalqımızda milli azadlıq, milli müstəqillik duyğularını gücləndirmiş, milli dirçəliş, milli oyanış əhval-ruhiyyəsi yaymış və bunların hamısı məntiqi olaraq Azərbaycan Xalq Cümhuriyyətinin yaranmasına gətirib çıxarmışdır”.\nSonda Bəxtiyar Əsgərov bir daha vurğuladı ki, Azərbaycan Xalq Cümhuriyyəti xadimlərinin tarixdə ən böyük xidmətlərindən biri də bugünkü müstəqil və qüdrətli Azərbaycan dövlətinin yaradılmasına zəmin hazırlamaqdır. Xalqımız dövlət müstəqilliyini bərpa etdikdən sonra ümummilli liderimiz Heydər Əliyevin rəhbərliyi altında Cümhuriyyət ənənələrinə sadiq qalaraq, müstəqil Azərbaycan dövlətini yaratdı. Bu quruculuq mərhələsi də asan başa gəlmədi və çox ciddi sınaqlardan keçdi. Lakin Azərbaycan Xalq Cümhuriyyətindən fərqli olaraq Heydər Əliyevin memarı və qurucusu olduğu müasir müstəqil Azərbaycan Respublikası mürəkkəb vəziyyətə, xarici təhdid və təziyqlərə sinə gərərək, öz müstəqilliyini qorumağı bacardı, dövlətçiliyin möhkəmləndirilməsi üçün qətiyyətli tədbirlər görüldü, ölkədə davamlı ictimai-siyasi sabitlik bərpa edildi və torpaqları üzərində tam suverenliyin bərpa edilməsi üçün mübarizə aparmaqdadır. Hazırda ölkəmizdə əsası ümummilli lider Heydər Əliyev tərəfindən qoyulmuş demokratik, hüquqi, dünyəvi dövlət və vətəndaş cəmiyyəti quruculuğu prosesi Prezident İlham Əliyev tərəfindən inamla və uğurla davam etdirilir. Respublikamızda siyasi, iqtisadi və sosial islahatlar dönmədən həyata keçirilir, ölkə iqtisadiyyatı sürətlə inkişaf etdirilir, əhalinin sosial müdafiəsinin gücləndirilməsi üçün ardıcıl addımlar atılır, vətəndaş məmnunluğu təmin edilir. Bütün bunlar Azərbaycanın getdikcə daha da qüdrətli dövlətə çevirilməsinə və beləliklə, Azərbaycan Xalq Cumhuriyyətinin arzusunda olduğu müstəqilliyimizin, azadlığımızın daimi, əbədi olmasına xidmət edir. Bu gün müstəqil Azərbaycan Respublikası Azərbaycan Xalq Cümhuriyyətinin siyasi varisi kimi dünya birliyində öz layiqli yerini tutub. Biz hamımız azərbaycanlı olmağımızla, milli,müstəqil dövlətimizdə yaşamağımızla qürur duyuruq!


"BƏLƏDİYYƏ SƏDRİ ŞƏHİDLƏR ABİDƏSİNİN ÖNÜNDƏ MAL TÖVLƏSİ TİKİB"!!!(???)\nFüzuli rayonunun Böyük Bəhmənli kəndinin 60 sakinindən meraciət\n(Hörmətli oxucular, Dünyaxeber.info saytına Füzuli rayonunun Böyük Bəhmənli kəndinin 60 sakini meraciət göndərib. Müraciəti olduğu kimi nəzərinizə çatdırırıq:)\nMöhtərəm cənab İlham Əliyev!\nFüzuli rayonunun Böyük Bəhmənli kəndinin 56 şəhidi var. Kəndin sakinlərinin vəsaiti ilə mədəniyyət evinin qarşısında abidə ucaldılıb. Həmin abidənin önündə kənd bələdiyyəsinin sədri Elşən Məmmədov mal tövləsi tikib. Dəfələrlə şəhid ailələri etirazını bildirsə də Elşən Məmmədov bizləri təhqir edir, hədələyir.\nMüharibə hələ bitməyib. Ölkəmizə vətənpərvər gənclər yetişməlidi. Əgər o gənclər görürsə ki, şəhid abidəsinin önündə mal tövləsi var və bir bələdiyyə sədri şəhid ailələrini təhdid edir, meydan oxuyur sizcə onlar vətənə bağlı olub, onu qoruyarlarmı?\nÖlkəmiz müharibə şəraitində yaşadığımızdan, düşmən bizim hər hərəkətimizi izlədiyindən, Sizə müraciət edərək kömək istəyirik. Əslində bələdiyyə sədri Elşən Məmmədovun şəhid abidəsinin önündə mal tövləsi tikməsi onların ruhuna hörmətsizlik, erməni hərəkətidi. Cənab Prezident, biz aylardır ölkənin əlaqədar təşkilatlarına müraciətlər etsək də ərizələrimizə baxılmır. Altmış nəfər kənd sakini Sizə müraciət edərək xahiş edir ki, bizi Elşən Məmmədovun zalmündən qurtarasız.\nFüzuli rayonunun Böyük Bəhmənli kəndinin sakinləri:\nKərəm Həsənovun deputat qardaşının Çexiyada mülkləri – Şok sənəd/Foto